stanford-oval/wikipedia huggingface dataset:
Granfelt

Granfelt on suomalainen aatelissuku, jonka jäsenistä osa on suomentanut nimensä  muotoon Kuusi.
Suvun varhaisin tunnettu esi-isä on Turun linnan tavarakirjuri Berend Erikinpoika (k. 1572), josta on varhaisin maininta vuodelta 1550. Hänen lankonsa Gudmund Arendinpoika aateloitiin vuonna 1586 ja otti käyttöön vaakunan, jossa oli kuva kolmesta kuusenkävystä. Berendin pojanpojan poika, kapteeni Samuel Arendinpoika (1648–1708) peri äitinsä kautta Gudmundin maat ja otti käyttöön tämän vaakunaan perustuneen sukunimen Granfelt. Hänen poikansa, Porin prikaatin kapteeni Carl Gustaf Granfelt (1683–1767) aateloitiin vuonna 1756 ja suku merkittiin Ruotsin ritarihuoneelle aatelisena sukuna numero 1974. Suomen ritarihuoneen järjestäytyessä vuonna 1818 suku sai numeron 137. Suku sammui Ruotsissa vuonna 1895, mutta elää edelleen Suomessa ja Yhdysvalloissa.
Suvussa oli 1800-luvulle asti paljon ammattiupseereita, mutta sen jälkeen tunnetuimmat Granfeltit ovat olleet sivistyneistön edustajia. Varsinkin sukuun kuuluneen Aksel August Granfeltin jälkeläisistä suuri osa suomensi nimensä 1900-luvun alussa Kuuseksi.
Aatelissuvun ohella on olemassa ainakin yksi toinen suomalainen Granfelt-suku, joka on lähtöisin Sipoosta.
Suvun jäseniä

Carl Gustaf Granfelt (1683–1767), Porin läänin jalkaväkirykmentin kapteeni
August Fredrik Granfelt (1780–1863), ylijahtimestari, Carl Gustaf Granfeltin pojanpoika
August Edvard Granfelt (1812–1899), teologian tohtori, Tammelan kirkkoherra. Axel Fredrik Granfeltin veli.
Axel Fredrik Granfelt (1815–1892), teologi, dogmatiikan ja siveysopin professori, August Fredrik Granfelt vanhemman poika
Otto Fabian Nimrod Granfelt (1818–1878), Turun hovioikeuden varapresidentti, August Fredrik Granfeltin poika
Carl Hjalmar Granfelt (1828–1892), kenraalimajuri, suvun ainoa kenraali, August Fredrik Granfeltin veljenpoika
Karl August Magnus Henrik Granfelt (1842–1910), valtionrautateiden ratajohtaja ja valtiopäivämies
August Fredrik Granfelt (1844–1923), rautatievirkailija ja valtiopäivämies
Aksel August Granfelt (1846–1919), fennomaani ja raittiusmies, Axel Fredrik Granfeltin poika
Mandi Granfelt, o.s. Cantell (1850–1926), kansakoulunopettaja, kirjailija ja suomentaja, Aksel August Granfeltin puoliso
Knut Elis Hjalmar Granfelt (1863–1924), juristi ja Kristiinankaupungin pormestari
George Fredrik Granfelt (1865–1917), hovioikeudenneuvos, kansanedustaja, Otto Fabian Nimrod Granfeltin poika
Sigrid Granfelt (1868–1942), taidemaalari, Otto Fabian Nomrod Granfeltin tytär
Allan Granfelt (1872–1947), Kulosaari-yhtiön ensimmäinen toimitusjohtaja
Arthur M. Granfelt (1873–1954), teollisuusjohtaja ja suomalaisen hihnateollisuuden alkuunpanija
Hjalmar Granfelt (1874–1957), professori, Åbo Akademin kansleri, ministeri, Otto Fabian Nimrod Granfeltin poika
Eino Kuusi (1880–1936), sosiaalipoliitikko, professori ja ministeri, Aksel August Granfeltin poika
Aarne Kuusi (1881–1968), vakuutusneuvos, Aksel August Granfeltin poika
Ilmari Kuusi (1882–1964), rovasti, hengellinen kirjailija, Aksel August Granfeltin poika
Sakari Kuusi (1884–1976), historiantutkija, professori, Aksel August Granfeltin poika
Hanna Granfelt (1884–1952), oopperalaulaja, August Fredrik Granfeltin pojanpojan tytär
Reino Kuusi (1908–1988), lähetystöneuvos, ulkoministeriön arkistonhoitaja, Eino Kuusen poika
Helmi Kuusi (1913–2000), taidegraafikko ja taidemaalari, Ilmari Kuusen tytär
Matti Kuusi (1914–1998), kansanrunoudentutkija, akateemikko, Aarne Kuusen poika
Pekka Kuusi (1917–1989), tutkija ja yhteiskuntapoliitikko, Aarne Kuusen poika
Erik Granfelt (1919–1990), taidemaalari ja graafikko
Juhani Kuusi (1938–2017), tekniikan asiantuntija, Reino Kuusen poika
Antti Kuusi (1946–1969), ylioppilasvaikuttaja, pamflettikirjailija, Pekka Kuusen poika
Kim Kuusi (s. 1947), säveltäjä, Aarne Kuusen pojanpoika
Outi Lauhakangas (s. 1953), sananlaskututkija ja tietokirjailija, Matti Kuusen tytär
Janne Kuusi (s. 1954), elokuvaohjaaja, Kim Kuusen veli
Miki Kuusi (s. 1989), startup-yrittäjä, Slushin perustaja, Aarne Kuusen pojanpojan poika
Suvun jäseniä > Valtiopäivät

Suvun edustajat Suomen suuriruhtinaskunnan valtiopäivillä:
Otto Fabian Nimrod Granfelt (1863–1864)
Axel Fredrik Granfelt (1863–1864, 1867 ja 1872)
August Fredrik Granfelt (1872,  1885, 1888, 1891, 1894, 1899–1906)
Aksel August Granfelt ( 1882–1897)
Georg Fredrik Granfelt (1891–1906)
Otto Hjalmar Granfelt (1904–1906)
Muita Granfelt-nimisiä

Pauli Granfelt (1921–2005), muusikko
Ben Granfelt (s. 1963), kitaristi ja säveltäjä
Aiheesta muualla

Granfelt. Suvut ja vaakunat, Suomen Ritarihuone.
Hamid Mirza

Hamid Mirza
Prinssi Hamid Mirza Qajar (23. huhtikuuta 1918 – 5. toukokuuta 1988) oli Persian Qajar-dynastian Mohammad Hassan Mirzan poika, joka oli Ahmad Shah Qajarin Persian viimeinen Qajar-dynastian šaahi.
Varhainen elämä

Hamid Mirza syntyi Tabrizissa kruununprinssi Mohammad Hassan Mirzan ja tämän toisen vaimon Muhtaram Razzaghin pojaksi. Hän vietti lapsuutensa ensimmäiset vuodet Golestanin palatsissa Teheranissa, kunnes hänen isänsä lähetti hänet nelivuotiaana Englantiin sisäoppilaitokseen. Matkalla Mirza meni Konstantinopoliin käymään isoisänsä Mohammad Ali Shahin luona, joka oli vuonna 1909 luopunut kruunusta perustuslakikriisin aikana.
Mirza ei jatkanut matkaansa Englantiin, koska hänen isoisänsä mielestä poika oli liian nuori. Mirza jäi asumaan isoisänsä kanssa Konstantinopoliin, kunnes he muuttivat San Remoon, Italiaan, jossa Mirzan isoisä kuoli 5. huhtikuuta 1924. Isoisänsä kuoleman jälkeen Mirza muutti veljensä Hosainin kanssa Pariisiin vuodeksi. Kun Qajar-dynastia syrjäytettiin vuonna 1925, Mirza ja hänen veljensä muuttivat Englantiin isänsä kanssa.
Mirza aloitti vuonna 1934 opinnot Worcester Thames Northgood Training Collegessa, Greenhayesissa Kentissä, ja valmistui sieltä vuonna 1936 diplomi-insinööriksi. Mirza meni Royal Mailiin kokelaaksi. Kolme vuotta Royal Mailissa työskenneltyään hän meni töihin Mobil Oiliin.
Toinen maailmansota

Kun toinen maailmansota alkoi, Mirza suunnitteli sotilasuraa Ison-Britannian laivastossa, jonne hän ei aluksi päässyt. Mirzaa onnisti kuitenkin vuonna 1942 ja hän toimi luutnanttina ja adjutanttina Yorkin herttualle. Mirza palveli laivastossa nimellä David Drummond Britannian ulkoministerin sir Anthony Edenin ehdotettua, että Mirza ottaisi englantilaisen nimen.
Toisen maailmansodan aikana Mirza ja hänen isänsä kävivät Britannian ulkoministeriön kanssa keskusteluita siitä, että Mirzasta tulisi seuraaja Iranin valtaistuimelta syrjäytetylle Reza Pahlaville, jonka Englanti ja Neuvostoliitto syrjäytti vuonna 1941.
Mirza olisi ollut šaahina huono vaihtoehto, koska hän ei puhunut äidinkielenään persiaa vaan englantia.
Sodan jälkeen

Sodan jälkeen Mirza palasi töihin Mobiliin ja vuonna 1957 hän palasi Iraniin ensimmäistä kertaa sen jälkeen, kun hän oli sieltä nelivuotiaana lähtenyt. Mirzan ollessa Iranissa saahi Mohammad Reza Pahlavin salainen poliisi SAVAK pidätti hänet kaksi kertaa. Hän lähti Iranista vuonna 1971 takaisin Lontooseen.
Hänen sedästään tuli Qajar-dynastian päämies 24. syyskuuta 1975, kun hänen serkkunsa, prinssi Fereydoun Mirza, kuoli.
Hamid Mirza kuoli 5. toukokuuta 1988 Lontoossa 71-vuotiaana.
Mirzan pojasta Mohammad Hassan Mirza II:stä tuli Qajar-dynastian nykyinen päämies.
Perhe

Mirzan ensimmäinen vaimo oli Mah Banu Khanum (s. 1924), jonka kanssa hän sai kaksi lasta. Pari erosi vuonna 1957. Lapset ovat:
Mohammad Hassan Mirza II
Nazrin Dokht Khanum
Mirzan toinen vaimo oli Sudaba Khanum (s. 1924), jonka kanssa hän avioitui 24. elokuuta 1960 Teheranissa. He eivät saaneet lapsia.
Haminan ortodoksinen seurakunta

| Haminan ortodoksinen seurakunta |
| --- | --- |

Suuntautuminen:  ortodoksisuus
Kirkkokunta:  Suomen ortodoksinen kirkko
Hiippakunta:  Helsingin hiippakunta
Kirkkoherra:  
Pääkirkko:  Pietari-Paavalin kirkko (Hamina)
Jäseniä:  1 118 (31.12.2019)
Aiheesta muualla
Sivusto
Infobox OKNimi-testi OK: 
Haminan Pietarin ja Paavalin kirkko
Haminan ortodoksinen seurakunta oli Kymenlaakson maakunnassa viiden kunnan alueella toiminut ortodoksinen seurakunta. Seurakunnan pääkirkko oli Pietarin ja Paavalin kirkko Haminassa. Kouvolassa sijaitsi seurakunnan kirkkoherran virasto, Ortodoksiakeskus Sypressi, Pyhän Ristin kirkko ja tšasouna Myllykoskella.
Seurakunnalla oli lukuisia toimintapiirejä, muun muassa erilaiset lasten kerhot, tiistaiseura ja kuoro.
Haminan ortodoksinen seurakunta yhdistyi osaksi uutta Kaakkois-Suomen ortodoksista seurakuntaa vuoden 2021 alusta lähtien.
Kirkot ja tšasounat

Pietari-Paavalin kirkko (Hamina)
Haminan hautausmaankirkko
Pyhän Ristin kirkko Kouvolassa
Jumalansynnyttäjän muistolle pyhitetty tsasouna (Myllykoski)
Toiminta-alue

Hamina
Kouvola
Virolahti
Miehikkälä
Ylämaa
Aiheesta muualla

Suomen ortodoksinen kirkko - Haminan ortodoksinen seurakunta (Arkistoitu – Internet Archive)
Havdala

Suurrabbi Judah Wolff Kornreich lukemassa havdala rukouksia.
Havdala (hepr. ‏הבדלה‎) on juutalainen sapatin tai suuren juhlapyhän päätöstoimitus. Nimi johtuu heprean verbistä le'havdil [להבדיל] joka tarkoittaa erottaa. Havdala on siis hetki, jolloin juhla-aika päättyy ja siirrytään arkeen.
Toimituksessa luetaan neljä siunausta:
viinipikarille; peri ha'gafen
tuoksuville yrteille, mausteelle tai öljylle; besamim
tulelle; eš (sytytetty kynttilä tai havdala-soihtu)
havdala; ylistetään Jumalaa, joka erottaa pyhän arjesta, valon pimeästä, Israelin muista kansoista ja seitsemännen päivän kuudesta arkipäivästä
Suurten juhlapäivien päättävässä havdalassa luetaan vain viini- ja havdala-siunaukset.
Heinz-Jürgen Bothe

| Mitalit> Maa:   Itä-Saksa. Olympialaiset .Miesten soutu | Mitalit> Maa:   Itä-Saksa. Olympialaiset .Miesten soutu | Mitalit> Maa:   Itä-Saksa. Olympialaiset .Miesten soutu | Maa:   Itä-Saksa> .Miesten soutu |
| --- | --- | --- | --- |
|  Kultaa | México 1968 | perämiehetön kaksikko |  |
Heinz-Jürgen Bothe (s. 5. marraskuuta 1941 Berliini) on Itä-Saksaa edustanut entinen soutaja ja olympiavoittaja. Hän kilpaili vuoden 1968 kesäolympialaisissa Méxicossa ja voitti siellä kultaa perämiehettömässä kaksikossa.
Hat Yai

| Hat Yai หาดใหญ่ |
| --- | --- |
 Hat Yai
 vaakuna
 Hat Yai
 Koordinaatit: 7°1′N, 100°28′E 
Valtio:  Thaimaa
Provinssi:  Songhla
Piiri:  Hat Yai
Väkiluku (2000):  187 920
 
 www.hatyaicity.go.th 
Infobox OKVirheellinen NIMI-arvo: 
Hat Yai (thaiksi หาดใหญ) on kaupunki Thaimaassa lähellä Malesian rajaa. Vuonna 2000 kaupungissa oli 187 920 asukasta. Väestöstä on suurempi osuus muslimeita ja etnisiä kiinalaisia kuin muissa alueen kaupungeissa. Hat Yai on Songhlan provinssin suurin kaupunki, mutta Songkhla on provinssin pääkaupunki.
Hat Yaissa on kansainvälinen lentoasema ja rautatieasema. Myös valtatie kulkee sen kautta. Kaupunki on kasvanut rautatien risteysaseman ympärille. Asema siirrettiin nykyiseen paikkaan 1922, koska sen edellinen sijainti oli tulva-aluetta. Hat Yai sijaitsee noin 30 km rannikosta.
Aiheesta muualla

Kuvia tai muita tiedostoja aiheesta Hat Yai Wikimedia Commonsissa
Hasvikin kirkko

| Hasvikin kirkko Hasvik kirke |
| --- | --- |
 Kirkko vuonna 2015.
Sijainti:  Hasvik, Norja
Kirkkokunta:  Norjan kirkko
Hiippakunta:  Nord-Hålogalandin hiippakunta
Rakentamisvuosi:  1955
Suunnittelija:  Valdemar Scheel Hansteen
Materiaali:  puu
Istumapaikkoja:  220
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hasvikin kirkko (norj. Hasvik kirke) on Hasvikin kunnassa Finnmarkin läänissä Norjassa sijaitseva puukirkko, joka valmistui vuonna 1955 arkkitehti Valdemar Scheel Hansteenin suunnittelemana. Kirkko on pohjaltaan kahdeksankulmainen ja siinä on 220 istumapaikkaa.
Aiheesta muualla

Kuvia tai muita tiedostoja aiheesta Hasvikin kirkko Wikimedia Commonsissa
Hasu

Hasu tarkoittaa muun muassa seuraavia:
Hasu, keisarillisen Japanin laivaston Momi-luokan hävittäjä
Sukunimi

Heikki Hasu (s. 1926), yhdistetyn hiihdon urheilija, olympiavoittaja ja kansanedustaja
Vihtori Hasu (1878–1918), työmies, punakaartin keskisen rintaman ylipäällikkö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hasu”, voi hakea sivunnimihaulla, laajalla sivunnimihaulla tai tekstihaulla.
Hatsikõ järv

| Hatsikõ järv |
| --- | --- |
Valtiot:  Viro
Maakunnat:  Põlvamaa
Kunnat:  Kanepin kunta
Koordinaatit:  57°57′43″N, 26°38′06″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Pühäjõen valuma-alue
Järveen tulevat joet:  Pühäjõgi Vaaba järvestä
Laskujoki:  Pühäjõgi Suurjärveen 
Järvinumero:  VEE2123500
Mittaustietoja
Pinnankorkeus:  114,6 m  mpy. 
Pituus:  0,15 km  
Leveys:  0,12 km  
Rantaviiva:  0,463 km  
Pinta-ala:  1,5 ha  
Keskisyvyys:  3,3 m  
Suurin syvyys:  6 m  
Saaria:  ei saaria 
 fiHatsikõ järv 
Hatsikõ järv (myös Hatsike järv) on Virossa Põlvamaalla Kanepin kunnan Koorasten kylässä sijaitseva järvi.
Se kuuluu Koorasten kylän järvialueeseen (vir. Kooraste järvestik), johon kuuluu yhteensä 15 järveä.
Maantietoa

Järvi on 150 metriä pitkä, 120 metriä leveä, ja sen pinta-ala on 1,5 hehtaaria. Järvessä ei ole saaria. Sen suurin syvyys on 6 metriä (keskisyvyys 3,3 metriä ). Järvi on muodoltaan pyöreä ja sen yhteys Suurjärveen on leveä salmimainen uoma. Järven pohjoisrannat ovat kosteikkoa, mutta muuten se sijaitsee metsämaalla. Sen eteläpuolella on kolme vapaa-ajan asuntoa, ja kylälle tuleva maantie kulkee salmen ylitse idäpuolella.
Luontoarvoja ja luokittelu

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu (vir. keskmise karedusega kihistumata veega järv).
Järvi luokitellaan limnologisesti kovavetiseksi ja miksotrofiseksi järveksi  (vir. kalgiveeline miksotroofne tai kalgiveeline segatoiteline, KM). Silloin järven veden kalkkipitoisuus on joko keskikorkea tai korkea ja sen ravinnepitoisuudet ovat korkeat. Järvi on tällöin rehevöitynyt. Järven vedessä on myös korkea humuspitoisuus.
Aare Mäemets on julkaisussaan Eesti NSV järved ja nende kaitse vuodelta 1977 kuvaillut järveä. Hänen mukaansa vedenväri on keltainen ja näkösyvyys 1,7 metriä. Järvellä on mutapohja.
Vesistösuhteita

Hatsikõ järv kuuluu Pühäjõen valuma-alueeseen, koska se on joen läpivirtausjärvi. Siihen ei tule muita ojia. Pühäjõgi on Võhandu jõen sivujoki. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Huomautuksia

1 2  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
Heinz-Steyer-Stadion

| Heinz-Steyer-Stadion |
| --- | --- |

Rakennuksen tiedot
Sijainti:  Dresden, Saksa
Avattu:  12. lokakuuta 1919
Omistaja:  Dresdenin kaupunki
Kenttä:  luonnonnurmi
Käyttäjät
 Dresdner SC Dresden Monarchs 
Katsojakapasiteetti
 23 767 
Lisää rakennusartikkeleitaArkkitehtuurin teemasivulla
Heinz-Steyer-Stadion on jalkapalloon ja yleisurheiluun rakennettu kenttä. Se toimii nykyisin Dresdner SC ja Dresden Monarchsin kotikenttänä. Myös Dynamo Dresden on käyttänyt kenttää.
Stadion valmistui vuonna 1919. Sen yleisöennätys tehtiin vuonna 1936, jolloin 65 000 katsojaa seurasi Saksan ja Tšekkoslovakian välistä ottelua.
Hans-Josef Becker

Hans-Josef Becker
Hans-Josef Becker (s. 8. kesäkuuta 1948) on saksalainen kirkonmies. Hän sai vihkimyksensä papiksi 11. kesäkuuta 1977 ja piispaksi 23. tammikuuta 2000. Hän on toiminut Paderbornin katolisena arkkipiispana Johannes Joachim Degenhardtin seuraajana vuodesta 2003.
Aiheesta muualla

Catholic-hierarchy.org: Archbishop Hans-Josef Becker (englanniksi)
Wikimedia Commonsissa on kuvia tai muita tiedostoja aiheesta .
Hat Yain kansainvälinen lentoasema

Hat Yain kansainvälinen lentoasema (IATA: HDY, ICAO: VTSS) sijaitsee yhdeksän kilometrin päästä Hat Yain kaupungista eteläisessä Thaimaassa. Kenttää ylläpitää Airports of Thailand, PCL. Lentoaseman kautta kulkee vuosittain yli 4 miljoonaa matkustajaa, lentoja on noin 9 500 ja rahtia kuljetetaan 12 000 tonnin edestä. Kiitotien kapasiteetti on 30 lentoa tunnissa.
Aiheesta muualla

Hat Yain kansainvälisen lentoaseman kotisivut (Arkistoitu – Internet Archive)
Hiukkalammi

| Hiukkalammi |
| --- | --- |
Valtiot:  Suomi 
Paikkakunta:  Vihti
Koordinaatit:  60°31′21″N, 24°28′43″E
Järvinumero:  23.096.1.008
Mittaustietoja
Pinnankorkeus:  120,8 m 
Rantaviiva:  1,51 km 
Pinta-ala:  0,1 km² 
Suurin syvyys:  4,5 m
 fiHiukkalammi 
Hiukkalammi on Hiukkalammensuon ympäröimä pieni latvajärvi Vihdin koillisosassa läntisellä Uudellamaalla. Sen pinta-ala on 9,7 hehtaaria. Etäisyys Nummelasta on 23 kilometriä pohjoiskoilliseen ja Helsingin keskustasta 46 kilometriä luoteeseen.
Maantiede

Hiukkalammin pituus kaakosta luoteeseen on puoli kilometriä. Järven länsiosa on itäosaa leveämpi. Saaria ei ole. Hiukkalammen pohjoispuolella sijaitsee Ylimmäinen ja itäpuolella Niemenjärvi. Lännessä sijaitsee Rönninlukot, jonka korkeustaso on noin 140 metriä merenpinnan yläpuolella. Hiukkalammen eteläpuolitse kulkee seututie 133.
Hiukkalammia tutkittiin kesällä 2020. Se todettiin lievästi reheväksi, erittäin happamaksi (pH 5,5) ja voimakkaan humuspitoiseksi. Bakteeritulosten pohjalta veden hygieeninen laatu määriteltiin hyväksi.
Hiukkalammi (23.096.1.008) kuuluu Niemenjärven valuma-alueeseen (23.096), joka on kolmannen jakovaiheen vesistö Karjaanjoen vesistössä (23). Toinen jakovaihe on Vihtijoen valuma-alue (23.09). Hiukkalammi on neljänneksi laajin Niemenjärven valuma-alueen yhdestätoista vähintään hehtaarin laajuisesta vakavedestä ja Karjaanjoen vesistön koillisia vakavesiä.
Terrijärvi (Kuhmoinen, Myllykylä)

| Terrijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°32′53″N, 25°03′24″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Isoon Tevajärveen 
Järvinumero:  14.221.1.039
Mittaustietoja
Pinnankorkeus:  150,8 m  
Pituus:  830 m  
Leveys:  270 m  
Rantaviiva:  2,221 km  
Pinta-ala:  12,424 ha  
Saaria:  ei saaria 
 fiTerrijärvi 
Terrijärvi on Pirkanmaalla Kuhmoisissa Myllykylän lähellä sijaitseva järvi.
Maantietoa

Järven pinta-ala on 12,4 hehtaaria, se on 850 metriä pitkä ja 250 metriä leveä. Sen länsipuolella sijaitsee Katiskajärvi ja eteläpuolella Loiro ja Pohjaton. Järvellä ei ole kartan mukaan saaria ja se on autio. Sen rantaviivan pituus on 2,2 kilometriä ja rannat ovat metsämaata. Järven luoteispuolelta kulkee metsäautotie.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 150,8 metriä mpy. Laskuoja lähtee järven itäpäästä ja se laskee 2,1 kilometrin päässä Isoon Tevajärveen. Laskuojan pudotus on 37,0 metriä.
Historiaa

Vuoden 1855–1856 Kalmbergin kartastossa järvi oli merkitty nimettömänä.
Vuoden 1965 peruskartassa järven ympäristö oli ojittamaton, mutta vuoteen 1985 mennessä järven eteläpuolinen suo oli ojitettu.
Hameur Bouazza

| 0 | 1 | 2 |
| --- | --- | --- |

Henkilötiedot
Koko nimi: Hameur Bouazza
Syntymäaika: 22. helmikuuta 1985 (ikä 39)
Syntymäpaikka: Evry, Ranska
Pelipaikka: laitahyökkääjä
Pituus: 180 cm
Seura
Seura:  Racing de Santander
Pelinumero: 19
Junioriseurat
2001–2002 2002–2003:  AS Évry  Watford
Seurat
| Vuodet | Seura | O (M) |
| 2003–2007 2005–2006 2007–2009 2008–2009 2009 2009 2009-2010 2010–2011 2011 2011–2012 2012 2012– |  Watford →  Swindon (laina)  Fulham →  Charlton (laina) →  Birmingham (laina)  Sivasspor  Blackpool  Arles → Millwall (laina)  Millwall  AC Omonia  Racing de Santander | 83 (8) 13 (2) 20 (1) 25 (4) 12 (1)  0 (0) 19 (1) 9 (1) 12 (1) 26 (2) 0 (0) 14 (0) |
Maajoukkue
| 2007– |  Algeria | 22 (3) |
 Seurajoukkueuran tilastot kattavat vain kansalliset sarjat, päivitetty 24. tammikuuta 2013.  Maajoukkueuran tilastot päivitetty 26. tammikuuta 2013.
Hameur Bouazza (arab. عامر بوعزة‎, s. 22. helmikuuta 1985 Évry, Ranska) on ranskalais-algerialainen jalkapalloilija. Hän edustaa Espanjan Segunda Divisiónissa pelaavaa Racing de Santanderia.
Ura

Bouazza on Watfordin kasvatti, mutta ei kyennyt vakiinnuttamaan paikkaansa ykkösjoukkueessa. Kaudella 2005–2006 hyökkääjä jäi Darius Hendersonin, Marlon Kingin Ja Ashley Youngin varjoon, mutta viimeisteli silti kolme maalia yhdeksässätoista pelaamassaan ottelussa. Pääasiassa hän oli vaihtopelaajan roolissa.
Syyskuussa 2009 Bouazza siirtyi Englannin mestaruussarjassa pelanneeseen Blackpooliin vuoden sopimuksella. Kauden päätyttyä joukkue ei kuitenkaan tehnyt hänen kanssaan jatkosopimusta.
Heinäkuussa 2010 Bouazza allekirjoitti kahden vuoden sopimuksen kaudeksi 2010-2011 Ranskan pääsarjaan nousseen Arlesin kanssa. Hän teki joukkueen paidassa ensimmäisen maalinsa kotiottelussa Bordeaux'ia vastaan 21. marraskuuta 2010.
28. tammikuuta 2011 Bouazza siirtyi puolen vuoden lainasopimuksella takaisin Englantiin Millwalliin. Hän onnistui tekemään avausottelussaan maalin kotiottelussa Middlesbrough'ta vastaan 19. helmikuuta 2011.
Ura > Maajoukkueura

Bouazza sai ensimmäisen maajoukkuekutsunsa 15. marraskuuta 2006 pidettyyn harjoitusotteluun Burkina Fasoa vastaan. Tuolloin hän kieltäytyi kutsusta epäröityään edustaisiko hän Ranskaa vai Algeriaa. Bouazzan unelmana olisi ollut jonain päivänä edustaa Ranskan maajoukkuetta. Bouazza sai toisen kutsun Algerian maajoukkueeseen harjoitusotteluun Libyaa vastaan 5. helmikuuta 2007. Tällä kertaa Bouazza hyväksyi kutsun ja pelasi samalla ensimmäisen maaottelunsa Algerian paidassa 7. helmikuuta 2007.
Bouazza pelasi kolme vuotta myöhemmin ensimmäiset arvokisansa vuoden 2010 Afrikan kisoissa Angolassa. Kisojen aikana hän teki uransa toisen maalin puolivälieräottelussa Norsunluurannikkoa vastaan.
Yksityiselämä

Bouazza syntyi viisi lapsiseen perheeseen Évryssa, joka sijaitsee noin 25 kilometriä Pariisista. Hänen vanhempansa muuttivat Ranskaan Algeriasta ja Bouazzan isä on kotoisin Oranista.
Aiheesta muualla

Hameur Bouazzan profiili LFP:ssä (ranskaksi)
Worldfootball.net (englanniksi)
Algerian joukkue – Jalkapallon AM-kilpailut 2010
1 Ousserir |
2 Bougherra |
3 Belhadj |
4 Yahia |
5 Halliche |
6 Mansouri |
7 Bezzaz |
8 Lemmouchia |
9 Ghezzal |
10 Saïfi |
11 Raho |
12 Babouche |
13 Matmour |
14 al-Aïfaoui |
15 Ziani |
16 Chaouchi |
17 Zaoui |
18 Bouazza |
19 Yebda |
20 Meghni |
21 Ziaya |
22 Abdoun |
23 Zemmamouche |
Valmentaja Saâdane
Algerian joukkue – Jalkapallon AM-kilpailut 2013
1 Doukha |
2 Mostefa |
3 Cadamuro |
4 Belkalem |
5 Halliche |
6 Mesbah |
7 Boudebouz |
8 Lacen |
9 Slimani |
10 Feghouli |
11 Bouazza |
12 Medjani |
13 Aoudia |
14 Kadir |
15 Soudani |
16 Si Mohamed |
17 Guedioura |
18 Lemmouchia |
19 Bezzaz |
20 Tedjar |
21 Ghoulam |
22 Rial |
23 M'Bolhi |
Valmentaja Halilhodžić
Bouazza Fulhamin paidassa 2007.
Here I Stand (Vasilin kappale)

|  Here I Stand |
| --- | --- |

Kappaleen tiedot
Esittäjä(t):  Vasil Garvanliev
Tyylilaji:  pop
Julkaistu:  maaliskuu 2021
Säveltäjä(t):  Vasil Garvanliev
Sanoittaja(t):  Vasil Garvanliev
Tuottaja(t):  Borche Kuzmanovski Davor Jordanovski Vasil Garvanliev
Euroviisutiedot
Vuosi:  2021
Maa:  Pohjois-Makedonia
Kieli:  englanti
Sijoitus semifinaalissa:  16.
Pisteet semifinaalissa:  23
Video:  videolinkki
Aikajärjestys
 ◄ ”You” (2020) 
 ”Circles” (2022) ► 
Here I Stand on pohjoismakedonialaisen laulajan Vasilin esittämä kappale, jolla hän edusti Pohjois-Makedoniaa vuoden 2021 Eurovision laulukilpailussa, Rotterdamissa.
Kappale kilpaili ensimmäisessä semifinaalissa, jossa se sijoittui kuudeksitoista ja täten karsiutui finaalista.